
О НАЦРТУ ЗАКОНА О ЈАВНО-ПРИВАТНОМ ПАРТНЕРСТВУ И КОНЦЕСИЈАМА


	1. У поступку припреме Нацрта закона о јавно-приватном партнерству и концесијама, Министарство привреде спроводи јавну расправу о Нацрту закона о јавно-приватном партнерству и концесијама (у даљем тексту: Нацрт закона), који је саставни део овог програма.

	2. Јавна расправа о Нацрту закона спроводи се у периоду од 31. јула до 19. августа 2026. године. 

	3. Текст Нацрта закона биће објављен на интернет страници Министарства привреде и на Порталу „е-Консултације”.

	4. Учесници у јавној расправи су представници релевантних државних органа, организација и институција, органа и служби јединица локалне самоуправе, стручне јавности и еминентни стручњаци у овој области, као и друге заинтересоване стране.
	
		5. Предлози, сугестије, иницијативе и коментари достављају се Министарству привреде електронским путем на адресу: jpp@privreda.gov.rs или писаним путем на адресу Министарства привреде, ул. Кнеза Милоша бр. 20, 11000 Београд, са назнаком: „За јавну расправу о Нацрту закона о јавно-приватном партнерству и концесијама”.

	6. Нацрт закона биће представљен путем презентације, округлог стола и путем online састанка, који ће се одржати током трајања јавне расправе, о чему ће јавност бити накнадно упозната путем обавештења које ће бити објављено на интернет страници Министарства привреде www.privreda.gov.rs, као и на Порталу „е-Консултације”.

	7. Министарство привреде ће јавни позив за учешће у јавној расправи са овим програмом објавити на својој интернет страници и на Порталу „е-Консултације”.

	8. По окончању поступка јавне расправе, Министарство привреде анализираће све предлоге, сугестије, иницијативе и коментаре учесника у јавној расправи и сачиниће извештај о спроведеној јавној расправи о Нацрту закона који ће објавити на интернет страници Министарствa привреде и на Порталу „е-Консултације”, најкасније у року од 15 радних дана од дана завршетка јавне расправе.	
